รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบสำนักงาน​ยุติธรรม​จังหวัด ช่วยเยียวยาเด็กถูกพ่อทำร้ายที่จังหวัดสุพรรณบุรี และคดีสาวเตอร์เทนถูกรุมโทรมที่จังหวัดชลบุรี
วันจันทร์ที่ 25 ตุลาคม 2564
รัฐมนตรีว่าการกระทรวงยุติธรรม มอบสํานักงาน​ยุติธรรม​จังหวัด ช่วยเยียวยาเด็กถูกพ่อทําร้ายที่จังหวัดสุพรรณบุรี และคดีสาวเตอร์เทนถูกรุมโทรมที่จังหวัดชลบุรี
รัฐมนตรีว่าการกระทรวงยุติธรรม มอบสํานักงาน​ยุติธรรม​จังหวัด ช่วยเยียวยาเด็กถูกพ่อทําร้ายที่จังหวัดสุพรรณบุรี และคดีสาวเตอร์เทนถูกรุมโทรมที่จังหวัดชลบุรี กําชับหน่วยงานทํางานเชิงรุก แจงผู้ต้องหา 2 คดีปลดกําไล EM ไปแล้ว ยืนยันระบบคุมประพฤติเข้มข้น
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีพ่อทําร้ายลูก​ที่ จังหวัดสุพรรณบุรีว่า เบื้องต้นได้รับรายงานว่า​ ทราบชื่อผู้​ต้องหาคือ นายเมธี​ ศรีสุวรรณ​ ซึ่งได้รับการพักการลงโทษกรณีมีเหตุพิเศษจากเรือนจําอําเภอ​ธัญบุรี​ ได้รับการปล่อยตัวเพื่อคุมความประพฤติ ที่สํานักงานคุมประพฤติ​กรุงเทพ​ ​เมื่อวันที่ ​2 เมษายน ​2564​ และได้ขอโอนรายงานตัวไปที่ สํานักงานคุมประพฤติจังหวัดสุพรรณบุรี​ ซึ่งมีภรรยา​เป็นผู้อุปการะในเขตอําเภอบางปลาม้า จากนั้นได้รับอภัยโทษ​ เมื่อวันที่ ​16​ กันยายน และพนักงานคุมประพฤติได้ปลดกําไล EM เมื่อวันที่ 22 ​กันยายน โดยตนได้สั่งให้สํานักงาน​ยุติธรรม​จังหวัด​สุพรรณบุรี​ ช่วยเหลือผู้เสียหายแล้ว​ กรณีเด็กถูกทําร้ายบาดเจ็บสาหัส จากการกระทําความผิดอาญาของผู้อื่น มีสิทธิได้รับการเยียวยา ตามพ.ร.บ.ค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. 2544 โดยจะได้รับการพิจารณาช่วยเหลือ ดังนี้ ค่ารักษาพยาบาล ไม่เกิน 40,000 บาท ค่าฟื้นฟูสมรรถภาพร่างกายและจิตใจ 20,000 บาท และค่าตอบแทนความเสียหายอื่น 50,000 บาท ตามหลักเกณฑ์ที่คณะกรรมการกําหนด
นายสมศักดิ์ กล่าวอีกว่า ส่วนอีกกรณีคือ สาวเอนเตอร์เทน ได้แจ้งความ ถูกคนร้ายล่อลวงไปรุมโทรมภายในบ้านพักแห่งหนึ่งซึ่งตั้งอยู่ในพื้นที่ อําเภอสัตหีบ โดยนายชาญณรงค์ หิรัญ เจ้าของบ้านและหนึ่งในผู้ต้องหา อยู่ระหว่างการพักโทษในคดียาเสพติด โดยเบื้องต้นได้ตรวจสอบแล้วพบว่า นายชาญณรงค์ได้รับการปลดกําไล EM ไปแล้วสํานักงานยุติธรรมจังหวัดชลบุรีดําเนินการให้ความช่วยเหลือ ประสานไปยังผู้เสียหายเพื่อแจ้งสิทธิการให้ความช่วยเหลือตาม พ.ร.บ.ค่าตอบแทนฯ โดยจะได้รับค่าใช้จ่ายที่จําเป็นในการรักษาพยาบาล 40,000 บาท ค่าฟื้นฟูสมรรถภาพทางร่างกายและจิตใจ 20,000 บาท ค่าขาดประโยชน์ทํามาหาได้ ฯ ตามอัตราค่าจ้างขั้นต่ําของจังหวัดชลบุรี วันละ 336 บาท ตามระยะเวลาที่ผู้เสียหายไม่สามารถประกอบอาชีพได้ไม่เกิน 1 ปี และค่าตอบแทนความเสียหายอื่นไม่เกิน 50,000 บาท ทั้งนี้ การพิจารณาจ่ายค่าตอบแทนผู้เสียหายในคดีอาญา เป็นดุลพินิจของคณะอนุกรรมการฯ ประจําจังหวัด โดย ตนได้กําชับให้ทั้งสํานักงานยุติธรรมจังหวัดและกรมคุมประพฤติ ดําเนินการเชิงรุกแล้ว แต่เราทําได้แค่ตามหน้าที่ จะไปก้าวล่วงเรื่องของคดีไม่ได้
"ผมไม่อยากให้สังคมตระหนกกับกลุ่มผู้พักโทษด้วยเหตุพิเศษ อย่าไปเหมารวม คนที่ได้รับการพักโทษจะมีแค่เปอร์เซ็นเดียว ซึ่งเป็นส่วนที่น้อยมาก คือพวกบัวใต้ตม แม้จะได้รับโอกาสแล้วแต่ก็มักจะไม่สํานึกกลับไปทําผิดซ้ําอีก ทําให้ผู้ที่ได้รับการพักโทษหรือสวมกําไล EM มีภาพลักษณ์ที่ไม่ดีกับสังคม แต่คนที่ออกไปส่วนใหญ่จะกลับตัวเป็นคนดี ไม่กลับไปกระทําผิดซ้ําอีก และตนขอชี้แจงว่าระบบการคุมประพฤติด้วยกําไล EM มีความปลอดภัย ติดตามได้แม่นยําและเคร่งครัด มีอาสาสมัครคุมประพฤติในพื้นที่ช่วยติดตาม ซึ่งหากกฎหมายที่เกี่ยวข้อง เช่น กฎหมาย JSOC สําเร็จ การคุมประพฤติของกลุ่มผู้ต้องขังกลุ่มที่ต้องเฝ้าระวังจะมีความเข้มข้นมากขึ้นอีก เพื่อลดการกลับมากระทําผิดซ้ํา และสร้างความปลอดภัยให้สังคมมากขึ้นกว่าเดิม" นายสมศักดิ์ กล่าว